4. Dohovor OSN o právach osôb so zdravotným postihnutím (
Po ukončení hlasovania
Gay Mitchell
Vážená pani predsedajúca, jeden návrh nebol prijatý, lebo len pred chvíľou bol ohlásený vyrovnaný počet hlasov. Jeden poslanec vyslovil veľmi vážne tvrdenie týkajúce hlasovania v Parlamente. Chcel by som vás poprosiť, aby ste zastavili rokovanie, kým nezistíme, či hlasujú poslanci, ktorí by hlasovať nemali, alebo či je toto tvrdenie nepravdivé. Je to veľmi vážne tvrdenie.
(potlesk)
Predsedajúca
Pred chvíľou som povedala, že to prešetríme. Znamená to, že to prešetríme okamžite. Pracujeme na tom.
Bruno Gollnisch
- (FR) Vážená pani predsedajúca, k tomuto bodu sa vyjadrím len stručne. Keďže jeden z našich kolegov poslancov predniesol obvinenie, chcem ho požiadať, aby toto obvinenie objasnil. Ako ste povedali, je potrebné okamžité prešetrenie a ak sa po prešetrení, ako dúfam, ukáže, že obvinenie je falošné, žiadam, aby z toho boli vyvodené závery.
Predsedajúca
Povedala som, že to prešetríme. Urobíme to okamžite, takže v priebehu niekoľkých minút vás budem informovať.
